Kjære deg berørt av sarkom!

Vi ønsker herved å invitere deg til Den Store Kuledagen, **lørdag 14. september 2019, på Akershus festning i Oslo**. Denne dagen arrangeres for deg som har/har hatt sarkom og dine pårørende. For å kunne delta må minst en i familien være medlem i pasientforeningen Sarkomer, det er mulig å melde seg inn på Kuledagen.

Den Store Kuledagen ble arrangert for første gang i 2010 og er nå blitt et årlig arrangement. Etter tilbakemeldinger fra tidligere år vil dagen inneholde både forelesninger og hyggelig samvær med mat og underholdning (se vedlagt program).

Etter forelesningene håper vi å ha en hyggelig ettermiddag/kveld sammen hvor vi spiser, blir underholdt og får mulighet å snakke sammen med andre som har opplevd det å være pårørende eller selv gjennomgått behandling for sarkom. Dagen er takket være gode samarbeidspartnere gratis for alle å delta på. For mer informasjon og program kan du gå inn på [www.sarkomforum.no](http://www.sarkomforum.no)

Vi har vært så heldige å få sponset et antall hotellplasser i Oslo sentrum som vi kan tilby dere deltagere, fortrinnsvis de som har lang reisevei. Dette gjelder i år 1 natt på hotell (fra lørdag til søndag). Førstemann til mølla! Det er mange som har ønske om dette, så om du til tross for påmelding ikke skal delta ber vi om at vi får beskjed så fort som mulig.

**Vi kommer til å legge spesielt til rette for at du/dere kan ha med barn på arrangementet. Det vil være aktiviteter for barna deler av dagen. Ingen aldersgrense.**

**Har du/dere lyst å bli med på Den Store Kuledagen 14. september, meld deg/dere på til følgende e-postadresse:** [**kuledagen@gmail.com**](mailto:kuledagen@gmail.com) **INNEN 15. august.**

Ved påmelding, vennligst oppgi følgende informasjon;

* Antall personer du melder på og ***navn på alle***
* Alder på barn (viktig for å legge til rette for aktiviteter som passer for alle)
* Spesielle behov (f.eks matallergier må være innmeldt innen 15/8)
* Ønske om hotellplass hvis aktuelt, evt behov for handicap- rom.
* Reg.nr på bil hvis du skal kjøre til Akershus Festning (VIKTIG!)

***NB: Hvis du har tenkt å kjøre bil vil det være muligheter for parkering inne på festningsområdet (se vedlagt kart). Pga økt sikkerhetsberedskap på Akershus Festning må vi melde fra om reg.nr på bilene som skal kjøre inn på området og navn på alle deltakere som skal på arrangementet.*** ***Dette må være innmeldt innen 15. august.*** ***Det vil i år ikke være mulig å registrere bilnummer etter denne datoen.***

Har du spørsmål, send en mail til: [cro@ous-hf.no](mailto:cro@ous-hf.no) eller [stinae@ous-hf.no](mailto:stinae@ous-hf.no), evt ring 22935390.

Hjertelig velkommen!

*Arr:*

*Sarkomforum for Sykepleie og Fysioterapi ved OUS – Radiumhospitalet*

*Nasjonal kompetansetjeneste for sarkomer*

*Pasientforeningen Sarkom****er*** *- en pasientforening for de berørt av sarkom*